སྦྱིན་པ་ཚོགས་པའི་འཕྲོད་བསྟེན་དཔེ་ཚོགས་ངོ་སྤྲོད་རགས་བསྡུས།

མ་བུ་བདེ་སྲུང་། ཞིང་འབྲོག་དམངས་འཕྲོད་བསྟེན་རྒྱུན་ཤེས་དེབ་དང་པོ། བུད་མེད་དང་བྱིས་པའི་བདེ་ཐང་འགན་སྲུང་ནི་ཐད་ཀར་ས་གནས་དེའི་རྒྱུན་མཐུད་གོང་འཕེལ་ལ་འབྲེལ་བའི་རྒྱུ་གཙོ་བོ་ཡིན་ལ། ས་གནས་ཤིག་གི་དཔལ་ཡོན་མཚོན་པའི་ཚད་གཞི་འཛིན་ས་གཙོ་བོ་དེ་ཡིན། ལོ་མང་པོའི་རིང་ལ། གཞི་རིམ་འབྲོག་ཁུལ་གྱི་མ་བུ་བདེ་སྲུང་ལས་དོན་ནི་འཕྲོད་བསྟེན་བྱ་བའི་ཞན་ཆ་ཆེ་ཤོས་དེ་ཆགས་ཡོད། དེབ་འདིས་ཡི་གེ་དང་རི་མོ་མཉམ་སྒྲིག་གི་སྒོ་ནས། བུད་མེད་ཀྱི་སྐྱེ་ཁམས་ཁྱད་ཆོས་ངོ་སྤྲོད་བྱས་ཡོད། གཙོ་བོ་བུད་མེད་ཟླ་མཚན་དང་། མངལ་གནས། སྐྱེས་སྔོན་སོགས་ཀྱི་སྐབས་འཕྲོད་བསྟེན་རྒྱུན་ཤེས་དང་དོ་སྣང་དགོས་པའི་དོན་ཚན། དེ་བཞིན་སྐྱེ་བསུ་བྱེད་ཐབས་གསར་པ་དང་། གསར་སྐྱེས་ཕྲུ་གུ་དམར་འབྱར་གསོ་སྐྱོང་དང་མྱུར་སྐྱོབ་བྱེད་ཐབས། བུད་མེད་ཀྱི་རྒྱུན་མཐོང་ནད་རིགས་སྔོན་འགོག་དང་བཅོས་ཐབས། འོག་ནད་འདྲ་མིན་ཀྱིས་བུད་མེད་ལ་གནོད་མཚེ་སོགས་འབྲེལ་བརྗོད་བྱས་ཡོད། འདི་ནི་གཞི་རིམ་མ་བུ་བདེ་སྲུང་དང་སྐྱེ་བསུ་མཁན། འབྲོག་པ་སོགས་ཀྱིས་ངེས་པར་ཀློག་དགོས་པའི་དེབ་ཞིག་ཡིན།
མི་ལུས་གྲུབ་ཚུལ། ཞིང་འབྲོག་དམངས་འཕྲོད་བསྟེན་རྒྱུན་ཤེས་དེབ་གཉིས་པ། མི་ལུས་ནི་དངོས་པོ་ཀུན་གྱི་ནང་ནས་ཆེས་ཆ་ཚང་ཕུན་སུམ་ཚོགས་པའི་སྐྱེ་དངོས་གཟུགས་གྲུབ་དེ་ཡིན། མི་བུའི་རང་ལུས་ཞིབ་འཇུག་དང་རྒྱུས་ལོན་བྱེད་པ་ནི་དུས་ནམ་ཡང་དེང་རབས་ཚེ་སྲོག་ཚན་རིག་གི་བརྗོད་བྱ་དང་། གསོ་བ་རིག་པའི་རྒྱུད་ཀྱི་དམངས་གཞི་ཤེས་བྱ་ཡིན། དེབ་འདི་ནི་ནུབ་སྨན་གཤག་བཅོས་དང་སྐྱེ་ཁམས་རིག་པ་མ་དཔེ་བྱས་པ་དང་། བོད་གསོ་བ་རིག་པའི་སྙིང་བཅུད་དང་ཟླ་སྒྲིལ་ནས། འགུལ་སྤྱོད་དང་། འཁོར་སྤྱོད། འབྱིན་རྔུབ། ཞི་བྱེད། གཅིན་ཟགས། སྐྱེ་འཕེལ། དབང་རྩ། རྨེན་གཤེར་མ་ལག་དང་ཚོར་བའི་དབང་པོ་སོགས་ཕྲ་རགས་ངང་ཞིབ་བརྗོད་བྱས་པ་བརྒྱུད་རྒྱུན་ལྡན་མི་ལུས་རིག་པ་དང་འབྲེལ་བའི་ཤེས་བྱ་བསྟན་ཡོད། བོད་གསོ་བ་ཡིག་པའི་དཔེ་ཚོགས་ཀྱི་སྟོང་ཆ་གཅིག་བསྐང་ཡོད། གྲོང་གསེབ་སྨན་པ་དང་། གཞི་རིམ་བོད་སྨན་ལས་དོན་པ་དང་མ་བུ་བདེ་སྲུང་པ། དེ་བཞིན་གསོ་རིག་ལ་དགའ་མོས་ཡོད་མཁན་གྱི་རྨང་གཞི་རང་བཞིན་གྱི་དཔེ་དེབ་ཅིག་ཡིན། 
འཕྲོད་བསྟེན་རྒྱུན་ཤེས། ཞིང་འབྲོག་དམངས་འཕྲོད་བསྟེན་རྒྱུན་ཤེས་དེབ་གསུམ་པ། མི་ཅི་ཕྱིར་ན་བ་དང་། ཅི་ཕྱིར་ནད་འབུ་ཡོད་པ་རེད། ཅི་ཕྱིར་ནད་འབུ་ཕན་ཚུན་མཆེད་འགྲོ་བ་རེད། ནད་འབུ་གང་དག་སྔོན་འགོག་བྱེད་ཐུབ་པ་རེད། མིའི་གོམས་གཤིས་ངན་པ་གང་དག་རྐྱེན་ནད་འགོ་ཡོང་། བལྟས་ན་སླ་བོ་འདྲ་བའི་གསོ་རིག་རྒྱུན་ཤེས་ཀྱི་དྲི་བ་འདི་དག གཞི་རིམ་འབྲོག་ཁུལ་གྱི་མི་སེར་དཀྱུས་མ་ལ་མཚོན་ན་ཆེས་ཤེས་པར་དགོས་པའི་ཤེས་བྱ་ཡིན། དེབ་འདིས་འདས་པའི་གཞུང་ལུགས་ཞིབ་འཇུག་གི་རྒྱུ་མཚན་ལྡན་པའི་གསོ་རིག་དཔེ་ཆ་ལ་འགྱུར་བ་བཏང་། ཀློག་པ་པོའི་གོ་བའི་ནུས་པ་ལ་བསྟན་ནས། གོ་བདེ་ལག་ལེན་བདེ་བ་སོགས་ལ་དམིགས། སྟབས་བདེ་བའི་སྐད་ཆས་དོན་ཟབ་པའི་ཚན་རིག་ཤེས་བྱ་བརྗོད་དེ། གཙོ་བོ་ནད་འབུ་འགོས་ཁྱབ་འགྲོ་བའི་རྒྱུད་རིམ་དང་ནད་རིགས་འདྲ་མིན་འགོག་ཐབས། མི་རང་ཉིད་དང་ཁོར་ཡུག་གཙང་སྦྲའི་དགོས་གནད། མྱར་སྐྱོབ་བྱ་ཐབས་དང་རྒྱུན་མཐོང་ནད་སྟབས་བདེ་བཅོས་ཐབས་སོགས་ངོ་སྤྲོད་བྱས་ཡོད། 
ང་དང་ངའི་གཟུགས་པོ། བྱིས་པའི་འཕྲོད་བསྟེན་རྒྱུན་ཤེས་དེབ་འཕྲེང་དང་པོ། འབྲེལ་ཡོད་སྡོམ་རྩིས་ལས་གསལ་བ་ལྟར་ན། བྱིས་པས་ཆེས་ཤེས་པར་འདོད་པའི་ཤེས་བྱ་ནི་རང་གི་གཟུགས་པའི་གྲུབ་ཚུལ་ཡིན། དེབ་འདིས་བྱིས་སྒྲུང་རང་བཞིན་གྱི་སྒོ་ནས་ཚན་རིག་རྒྱུན་ཤེས་ཁྱབ་སྤེལ་བྱས་ཡོད་པ་དང་། རྫུ་འཕྲུལ་ཅན་གྱི་གཡག་གིས་བྱིས་པ་བཀྲ་ཤིས་ལ་གཏམ་རྒྱུད་བཤད་པའི་ཐབས་ལམ་གྱིས་མི་ལུས་ཚེ་སྲོག་ཚན་རིག་གི་ངོ་མཚར་བརྗོད་ཡོད། གོ་སླའི་ཕལ་སྐད་དང་བསྟུན་ཅི་ཐུབ་ཀྱིས་མི་ལུས་གྲུབ་ཆ་སྟེ་དབང་པོ་དོན་སྣོད་སོ་སོས་བྱེད་ལས་དང་སྐྱེ་ཁམས་ཁྱད་ཆོས། རུས་པ་དང་ཤ་གནད་ཀྱི་གནས་ཡུལ། ཟུང་ཁྲག་འགོར་རྒྱུག་རྒྱུད་རིམ། ཟས་འཇུ་བ་དང་གཅིན་ལ་གྲུབ་ཚུལ། དབུགས་འབྱིན་རྔུབ་བྱེད་པར་དགོས་ངེས་པའི་གོ་རིམ་སོགས་སྟབས་བདེ་རྒྱུན་ལྡན་མི་ལུས་ཤེས་བྱ་ངོ་སྤྲོད་བྱས་ཡོད། གཞི་རིམ་བྱིས་པར་ཆུང་ནས་བཟུང་ཚན་རིག་གི་ལྟ་བ་འཛིན་པ་དང་རྨོང་དད་མེད་པའི་བསམ་བློ་སྤེལ་ཡོད།
བཀྲ་ཤིས་དང་རྫུ་འཕྲུལ་ཅན་ཀྱི་གཡག བྱིས་པའི་འཕྲོད་བསྟེན་རྒྱུན་ཤེས་དེབ་འཕྲེང་གཉིས་པ། བྱིས་པ་ནི་མེས་རྒྱལ་གྱི་མེ་ཏོག་ཡིན་ལ། མི་རིགས་ཤིག་གི་རེ་བ་ཉག་ཅིག་ཡིན། ཚད་ལྡན་གྱི་ཚན་རིག་ཤེས་བྱའི་ཆ་འཕྲིན་ཡོང་ཁུངས་དབེན་པའི་རྐྱེན་གྱིས། ཞིང་འབྲོག་ཁུལ་ཀྱི་བྱིས་པར་རང་ལུས་དང་ནད་རིགས་ཤེས་བྱའི་གོ་རྟོགས་ནི་ཨ་ཡེས་བཤད་པའི་ལྷ་སྒྲུང་ཙམ་གྱི་ནང་མགོ་འཁོར་ཡོད། དེབ་འདིས་བྱིས་པ་མོས་པའི་བྱིས་སྒྲུང་གི་ལམ་ནས་རྫུ་འཕྲུལ་ཅན་གྱི་གཡག་གིས་རྫི་བོ་བྱིས་པ་ཞིག་ལ་ནད་རིགས་འདྲ་མིན་འགོས་འགྲོ་བའི་རྒྱུ་རྐྱེན་དང་ཁྱབ་པའི་རྒྱུད་ལམ། འགོག་བཅོས་ཐམས་ལམ་སོགས་སློབ་ཁྲིད་བྱེད་པ་བརྗོད་ཡོད། དེབ་ཡོངས་རི་མོ་དང་ཡི་གེ་མཉམ་སྦྲེལ། སྐད་ཆ་གོ་སླ་བ་དང་དགོད་བྲོ་བ་ཡིན། གཞི་རིམ་བྱིས་པས་ཆུང་ནས་བཟུང་ཚན་རིག་གི་ལྟ་བས་འཇིག་རྟེན་ཁམས་རྒྱུས་ལོན་བྱེད་པ་དང་། རང་ལུས་ལ་གཙང་སྦྲའི་གོམས་གཤིས་བཟང་པོ་ཡོང་བར་ཕན་ཐོག་ཡོད། འབྲོག་ཁུལ་སློབ་ལོ་རན་པའི་སློབ་མར་ཚན་རིག་ཁྱབ་གདལ་བྱེད་པའི་དམིགས་པའི་དཔེ་དེབ་ཅིག་ཡིན། 
རིམས་ནད་སྔོན་འགོག་རྒྱུན་ཤེས། ཁྱིམ་ཚང་ནད་ཡམས་སྔོན་འགོག་རྒྱུན་ཤེས་དེབ་འཕྲེང་དང་པོ། རང་རྒྱལ་གྱི་འགོ་ནད་རིགས་འདྲ་མིན་ནང་ནས། གློ་གཅོང་དང་། མཆིན་ནད་ཁ་བ། སྦྱར་ནད་སོགས་ནི་མང་ཚོགས་ལ་ཐད་ཀར་གནོད་འཚེ་ཆེ་བ་ཡིན། ལྷག་ཏུ་གཞི་རིམ་གྱི་གནས་ཚུལ་ཉེན་ཚབ་ཆེ་བ་ཡིན།འབྲོག་ཁུལ་མང་ཚོཊ་ནད་ཡམས་འགོས་ཁྱབ་སྐོར་གྱི་ཤེས་བྱས་དབུལ་བས། ནད་ལ་སྣང་མེད་དང་ལྷ་མཆོད་ཀླུ་སྐུལ་བྱེད་ནས་སྨན་བཅོས་དུས་ཚོད་ཡག་ཤོས་དེ་འཆུཊ་ཀྱིན་ཡོད། དེས་ནད་ཡམས་ཅི་དགར་ཁྱབ་འགྲོ་བར་གོ་སྐབས་སྐྲུན་ཡོད། བྱའི་ཆམས་རིམས་ལྟ་བུ་གསར་དུ་བྱུང་བའི་ནད་རིཊ་ལ་རྒྱུ་ལོན་ནི་དེ་བས་ཀྱང་མེད། དེ་བར་མང་ཚོགས་ཀྱི་བདེ་ཐང་ལ་གནོད་འཚེ་ཆེན་པོ་འབྱུང་བཞིན་ཡོད། དེབ་འདིས་ཚན་རིག་གི་རྣམ་པའི་སྒོ་ནས། གཅོང་ནད་དང་། མཆིན་ནད་ཁ་བ། སྦྱར་ནད་སོགས་ནད་ཡམས་འགོས་ཁྱབ། འགོག་བཅོས་ཐབས་ལམ། འགོག་སྨན་སོགས་ངོ་སྤྲོད་བྱས་ཡོད་པས་གཞི་རིམ་སྨན་པ་དང་མི་སེར་གྱིས་ཀློག་དགོས་ངེས་པའི་དེབ་ཅིག་ཡིན། 
འཕྲོད་བསྟེན་རྒྱུན་ཤེས། ཁྱིམ་ཚང་ནད་ཡམས་སྔོན་འགོག་རྒྱུན་ཤེས་དེབ་འཕྲེང་གཉིས་པ། མི་སེར་དཀྱུས་མའི་འཕྲོད་བསྟེན་འད་ཤེས་དེས་ཐད་ཀར་ས་གནས་ཤིག་གི་དཔལ་ཡོན་དང་དཔལ་འབྱོར་གོང་འཕེལ་ཆུ་ཚད་མཚོན་ཡོད། གཞི་རིམ་འབྲོག་ཁུལ་དུ་སྲོལ་རྒྱུན་ལྟ་བ་དང་ཆ་འཕྲིན་མི་བདེ་བའི་དབང་གིས། རྒྱ་ཆེ་མང་ཚོགས་ལ་འཕྲོད་བསྟེན་འདུ་ཤེས་བཟང་པོ་ཏན་ནས་མེད། རང་ལུས་དང་ཟས་རིགས། ཁོར་ཡུག་སོགས་ཀྱི་འཕྲོད་བསྟེན་ལ་དོ་སྣང་མེད་པ་དང་བསྟུན་ནད་རིགས་འདྲ་མིན་འགོས་ཁྱབ་ཏུ་འགྲོ་བའི་གོ་སྐབས་ཤར་བཞིན་ཡོད། ནད་ཀྱིས་དབུལ་འཕོང་ཆགས་པའི་གནས་ཚུལ་རྒྱུན་དུ་མཐོང་ཐོས་ཡོད། དེབ་འདིས་རི་མོ་དང་ཡི་གེ་མཉམ་སྦྲེལ་གྱིས་རང་ལུས་དང་ཐུན་མོང་འཕྲོད་བསྟེན། ཟས་རིགས་གཙང་སྦྲ། ནད་ཡམས་འགོས་ཁྱབ། ཨེ་ཙི་སྔོན་འགོག དུ་བའི་གནོད་པ། བཤལ་རིམས་སྟབས་བདེ་གསོ་ཐབས། ཏན་མི་འདང་བའི་ནད་སོགས་ཕྱོགས་ཡོངས་ནས་སྤྱི་འབང་ཞིག་གིས་ངེས་པར་ཤེས་དགོས་པའི་གསོ་རིག་རྒྱུན་ཤེས་ངོ་སྤྲོད་བྱས་ཡོད། གསོ་རིག་ཤེས་བྱ་ཁྱབ་གདའ་གཏོང་བ་དང་། ཞིང་འབྲོག་དམངས་ཀྱི་འཕྲོད་བསྟེན་གོམས་གཤིས་སྒྱུར་བ། བདེ་ཐང་ལ་བརྩི་མཐོང་། ཚེ་སྲོག་སྲུང་སྐྱོང་བྱེད་པའི་འདུ་ཤེས་སྤེལ་བར་ནས་པ་བཟང་པོ་ཐོན་ཡོད། 
ཨེ་ཙི་སྔོན་འགོག་འགྲེམ་ཡིག མིག་སྔར། ཨེ་ཙི་ནད་འཛམ་གླིང་ཡོངས་ལ་རྒྱ་ཁྱབ་དུ་འགྲོ་བ་དང་། ཁྱབ་ཚད་ཡང་ཇེ་མྱུར་དུ་འགྲོ་བཞིན་ཡོད། གཙོ་བོ་ནི་འཁྲིག་སྦྱོར་དང་། ཁྲག་ཁུ། མ་སྲུ་གསུམ་བརྒྱུད་ནས་འགོས་ཁྱབ་དུ་འགྲོ་བ་ཡིན། ཞིང་འབྲོག་ཁུལ་དུ་རྒྱ་ཆེན་དང་གཏིང་ཟབ། རྒྱུན་རིང་དུ་བདེ་ཐང་སློབ་གསོ་སྤེལ་བ་བརྒྱུད་ཨེ་ཙི་ནད་སྔོན་འགོག་དང་རང་ལུས་སྲུང་སྐྱོབ་ཀྱི་བལྟ་སྤྱོད་མཐོར་འདེཊ་བྱེད་པ་ཡིན། དེས་ཨེ་ཙི་ནད་སྔོན་འགོག་ལས་དོན་ལ་ནུས་པ་ཏན་ཏན་ཐོན་ཡོང་བ་རེད། གཞན་ཡང་། ནད་པ་ལ་མཐོང་ཆུང་མེད་པ་མི་ཆོས་ཀྱི་རོགས་རམ་ཐོབ་པ། འགྲིམ་འགྲུལ་བ་བརྒྱུད་ནས་ཨེ་ཙི་འགོས་མི་འགྲོ་བ་སོགས་རྒྱ་ཆེ་མི་དམངས་ཀྱི་བདེ་ཐང་ཁེ་ཕན་ཆེད་དུ་ཡིན། 
ཁ་པར། 0976——8829818   དྲ་ཡིག qinghai＿jinpa﹫yahoo.com.cn